Si Palui: Duit Manukar Duit
MACAM-macam gawian urang hidup di dunia ini. Jangan nang halal, nang haram gin dimakan urang. Tamasuk makan riba, digawi urang jua.
MACAM-MACAM gawian urang hidup di dunia ini. Jangan nang halal, nang haram gin dimakan urang. Tamasuk makan riba, digawi urang jua.
”Bingung Lui lah, banyak haja urang nang makan riba, padahal itu jar tuan guru hukumnya haram!” jar Garbus tagas banar bapander ka Palui.
“Kaya apa Bus cuntuhnya makan riba itu?” takun Palui.
“Cuntuhnya mamalak urang iya kah?” takun Tulamak jua.
“Makan riba itu, ikam mahutangi aku, seratus ribu rupiah, kena bayarnya seratus lima puluh ribu, karana terpaksa aku hakun haja mainjam duit wan ikam? Itu cuntuhnya buhannya ai…,” sahut Garbus kaya tuan guru mambari penjelasan.
Malam harinya Palui kasakitan kapala, lalu inya manukar ubat ka tuku Miji di pasar malam. Inya batakun, Paman Asmari mamarina Palui nang maninggal dunia, ujarnya ada baisian duit bahari haraganya lima ratus rupiah, gambarnya warik baribai.”Adalah duit sidin pian cari kena, haraga Rp 500, gambar warik baribai,” jar Miji ka Palui.
“Aku babarapa hari ini tadi, ada pang bacari-cari duit bahari paninggalan sidin. Haraga duapuluh ribu rupiah wan lima ratus. Tapi…,” jawab Palui.
“Tapi napa Lui?” Itu haraga lima ratus jarku tadi ditukari urang lima juta,” sahut Miji serius, inya ada kolekturnya nang mancari duit bahari hanya 500 rupiah gambar warik baribai. Nang lain kada payu lagi.
“Satahuku nang ada warik lamak badudukan, haraga 500 rupiah jua?” sahut Palui. “Nah itu kada pas Lui ai?” Miji asa kecewa.
“Itu ngarannya duit manukar duit, iya kalu Miji?” jar Palui sambil lihum.
“Ini halal Lui ai, kada makan riba? Ikam sugih kalu baisian duit 500-an itu sampai sapuluh buting haja gin, kada usah banyak? Bahari banyak banar duitnya, wayah ini sakalinya ngalih banar dicari?” Miji lantih banar.
“Iya am Miji ai?Balum lagi garis tanganku sugih?” Palui baucap lakas inya bulik, mamicik ka kapala si Miji, kada batamuan wan duit itu. (aan)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn